पुलिस की अक्षमता राजनीतिकरण व पूर्व सरकारों के प्रिय उच्च अधिकारियों पर निर्भरता के कारण योगी सरकार अपराधियों को नियंत्रण में नहीं कर पा रही है। लोग दबी जुबान यह कहते लगे हैं कि बीजेपी को वोट देकर बहुत गलत किया। यह पार्टी साम्प्रदायिकता के आधार पर पूरे देश में भगवा फहराना चाहती है। जनता को अफसोस यही है कि वर्तमान में भाजपा की सरकार है फिर भी अपराधों पर क्यों नहीं नियंत्रण हो रहा है। लगभग 450 आईपीएस आईएस के इतने बड़े कैडर में से 20 से 30 मुख्य संवेदनशील पदों के लिए ये सरकार कर्मशील एवं निष्ठावान अधिकारी नहीं तैनात कर पा रही है। हाल के दिनों में सहारनपुर एवं गोरखपुर में भाजपा सांसद , विधायकों द्वारा उच्च पुलिस अधिकारियों के साथ की गयी अभद्रता एवं सरकारी कार्य में हस्तक्षेप और उन पर कोई कानूनी कार्रवाई न करने देना जैसी घटनाओं ने भी पुलिस का मनोबल तोड़ा है।